Henrik Nielsen Adeler

Henrik Nielsen Adeler (født 1660 i Kragerø, død 8. februar 1718 i Christianssand) var en norsk embedsmann, som var amtmann i Bratsberg amt (1692–1710), amtmann i Nedenes amt (1711–1718) og stiftamtmann i Christiansand stiftamt i 1718. Han var også justitiarius i Overhoffretten en periode. Han fikk tittelen etatsråd. Fra 1704 til 1710 var han medlem av Slottsloven på Akershus.

Adeler eide Søndre Brekke gård, som han brukte som avlsgård fra ca. 1696. I Christianssand kom han i bitter strid med biskopen Jens Bircherod, som i 1712 sendte en klage på ham til kongen. Klagen førte til en skarp tilrettevisning av begge, men særlig av Adeler, direkte fra kongen.

Han var sønn av amtmann Niels Sørensen Adeler og nevø av admiral Cort Adeler.

Referanser

Norske amtmenn
Fylkesmenn i Telemark
Fylkesmenn i Aust-Agder
Slekten Adeler
Fødsler i 1660
Dødsfall i 1718